**ΑΝΑΚΟΙΝΩΣΗ ΡΥΘΜΙΖΟΜΕΝΗΣ ΠΛΗΡΟΦΟΡΙΑΣ ΤΟΥ Ν. 3556/2007: Γνωστοποίηση για μεταβολή ποσοστού**

Η εταιρία QUALITY & RELIABILITY ΑΒΕΕ («Εκδότης»), σύμφωνα Ν. 3556/2007 και σε συνέχεια της από 24/04/2014 γνωστοποίησης, που έλαβε από την  τράπεζα EUROBANK , ενημερώνει το επενδυτικό κοινό ότι η EUROBANK την 23η Απριλίου 2014 απώλεσε 848.200 δικαιώματα ψήφου εκδόσεως της Εταιρείας, που αντιστοιχούν σε ποσοστό 12,41% των δικαιωμάτων ψήφου της Εταιρείας και επιπλέον η EUROBANK  γνωστοποίησε τις παρακάτω πρόσθετες πληροφορίες :

1. Με την από 21.02.2014 ανακοίνωση της, η εταιρεία Quality & Reliability ενημέρωσε το επενδυτικό κοινό ότι η Έκτακτη Γενική Συνέλευση των μετόχων της εταιρείας που πραγματοποιήθηκε στις 3.2.2014, αποφάσισε μεταξύ άλλων θεμάτων την μείωση της ονομαστικής αξίας κάθε μετοχής από 1,88€ σε 0,47€ με ταυτόχρονη αύξηση του συνολικού αριθμού των κοινών ονομαστικών μετοχών (split). Η έναρξη διαπραγμάτευσης των 20.508.840 νέων κοινών ονομαστικών μετοχών ορίσθηκε στις 5.3.2014

Στις 5.3.2014, η Τράπεζα Eurobank  Ergasias  Α.Ε. (“Eurobank”) κατείχε 749.200 δικαιώματα ψήφου επί μετοχών, τα οποία λόγω της ανωτέρω εταιρικής πράξης ανήλθαν σε 2.996.800 δικαιώματα ψήφου.

 2. Η Eurobank κατείχε ποσοστό 10,96% επί του μετοχικού κεφαλαίου της Εταιρείας που αντιστοιχούσε σε 2.996.800 μετοχές, λόγω σύστασης ενεχύρου – εμπράγματης χρηματοοικονομικής ασφάλειας βάσει του ν. 3301/2004 και με την ιδιότητα του εκπροσώπου των ομολογιούχων δανειστών.

Στις 23.04.2014, η Eurobank προέβη σε εκποίηση 2.966.800 ενεχυριασμένων μετοχών μετά των δικαιωμάτων ψήφου. Μετά την ανωτέρω διάθεση, το ποσοστό συμμετοχής του Ομίλου Eurobank κατήλθε από 10,96% σε 0,11% επί του μετοχικού κεφαλαίου της Εταιρείας.

Στις 24.04.2014 η Eurobank προέβη σε εντολή εκποίησης των υπολοίπων 30.000 ενεχυριασμένων μετοχών μετά των δικαιωμάτων ψήφου. Μετά και την ανωτέρω διάθεση, ο Όμιλος Eurobank δεν έχει συμμετοχή επί του μετοχικού κεφαλαίου και επί των δικαιωμάτων ψήφου της Εταιρείας